ישיבת מערבא

ישיבת מערבא (בשמה הרשמי: מערבא – מכון רובין) היא ישיבה תיכונית חרדית השוכנת במושב מתתיהו. הישיבה נוסדה בשנת הלימודים ה'תשמ"ה (1985) על ידי הרב ברוך חייט, והייתה מחלוצות המוסדות החרדיים המשלבים לימוד ישיבתי עם לימודים לתעודת בגרות. מקור שמה של הישיבה מהמילה הארמית "מערבא" (בעברית: מערב), כינויה של ארץ ישראל בתלמוד הבבלי. היסטוריה פתיחת הישיבה לוותה בפולמוס מצד רבנים חרדים, ובראשם הרב שך, שהתנגדו למודל של ישיבה חרדית שהלימודים בה כוללים, לימודי חול לצד לימודי הקודש, והשתתפות במבחני בגרות, בדומה לישיבות התיכוניות בחינוך ממלכתי דתי. לדברי הרב חייט, בסופו של דבר הסכים הרב שך לעצור את ההתנגדות הפומבית שלו נגד הקמת הישיבה ובכך נתן את הסכמתו בשתיקה, אך העמיד תנאים שנועדו להרחיק ממנה תלמידים מהזרם המרכזי של הציבור החרדי. בין השאר דרש הרב שך שהישיבה לא תקום בירושלים או בבני ברק – ריכוזים חרדיים מובהקים, וכן שלא תיקרא באופן רשמי בתואר "ישיבה". ואכן הישיבה הועתקה מירושלים למושבמתתיהו, ובכל הפרסומים הרשמיים מוצג המוסד כ"מערבא מכון רובין" או "Maarava Machon Rubin". כמו כן התנה הרב שך שלא לקבל לישיבה תלמיד שלולא היה מתקבל לישיבה היה הולך לישיבה קטנה. הישיבה הוקמה בעידודו של הרב חיים פינחס שיינברג ובהמשך קיבלה הישיבה את ברכתו של הרב שלמה זלמן אוירבאך. למעט ישיבת היישוב החדש הוותיקה, שהתנהלה לפי אותו מודל, סגנון ישיבות כזה לא היה קיים בציבור החרדי. מאז הקמת "מערבא" קמו עוד ישיבות דומות לה במגזר החרדי. ישיבת מערבא נחשבת כיום לישיבת הדגל של הישיבות התיכוניות בישראל, וממוסדות החינוך המצטיינים בישראל, ודרך החינוך של הרב צייט מהווה דוגמה והשראה לשאר הישיבות התיכוניות. הישיבה כיום ראש הישיבה הוא הרב חיים ברוך חייט, מנהל התיכון הוא הרב שלמה פולק (שגם משמש כמנהל מכללה ירושלים) וסגנו הוא הרב יאיר שוורץ. הרמי"ם הם הרבנים - הרב נתנאל לאער, חתנו של ראש הישיבה המשמש גם כמשגיח, הרב חנוך בנש"ק, הרב צבי זריל, הרב פינחס לובלינג והרב יוסף קרלינסקי. קודם לכן כיהנו בישיבה כר"מים הרבנים: משה דב הריס גיסו של הרב חייט, יהושע הרטמן, עורך ספרי המהר"ל ורב קהילה וראש ישיבת "חשמונאים" בלונדון, הדר יהודה מרגולין - המשמש אף כיום כשליח ציבור ביום הכיפורים בישיבה, אליעזר שטיינברגר המכהן כיום בראשות ישיבת נשמת התורה בירושלים וכן הרב מיכאל שוהם ראש ישיבת נהרדעא, והרב אבישי קורצטג המכהן כיום כר"מ בישיבת מתיבתא. אופי הישיבה הישיבה נותנת עדיפות לנושאי בין אדם לחברו ודרך ארץ קדמה לתורה, לצד לימוד התלמוד בשיטה הנהוגה בישיבות הליטאיות. בישיבה ישנו מקום לנושאים אלמנטים מוזיקליים, גם משום שהרב חייט עצמו הוא מוזיקאי, ובעקבות כך מאפשרת לימוד נגינה ומספקת חדרי מוזיקה הכוללים פסנתר כנף, מערכת תופים ואולפן הקלטות. הדבר גם מתבטא בדברים בעיצוב הישיבה, כדוגמת ארון הקודש המעוצב בצורת כלי הנבל בו היו משוררים בבית המקדש. הישיבה מקפידה על פעילות גופנית סדירה בחדר הכושר שבקמפוס פעמיים בשבוע, מתוך תפיסה של נפש בריאה בגוף בריא, מחמת כך אף מקפידה הישיבה על מניעת העישון בקרב תלמידיה ומחמת כך פרשה ממחנה בני תורה. לצד זאת מושם דגש על ניקיון וסדר, והתלמידים מקפידים לסדר את מיטתם מדי בוקר. קיימים גם מבצעים שבועיים ביוזמת הבחורים הכוללים מלגות, מבצע להשלמת המסכת הנלמדת בישיבה, ללימוד מסכת מגילה בערב פורים, בספר חפץ חיים ובלימוד שבועי של חומש עם פירוש רש"י. ככלל, בוגרי הישיבה ברובם זכאים לתעודת בגרות ואחוז ניכר מהם אף לתעודת בגרות מצטיינת. רוב הבוגרים ממשיכים לישיבות גדולות חרדיות מובילות, כגון, ישיבת חברון, ישיבת נתיבות אביעזר - וולפסון וישיבת איתרי. חלק מן הישיבות החרדיות בעיקר בסגנון הבני ברקי כמו ישיבת פונוביז' וכו' מסרבות לקבל את בוגרי מערבא. למרות זאת כיום מבין הישיבות התיכוניות, ישיבת מערבא היא מהבודדות שבוגריה הולכים לישיבות, בעוד שבישיבות תיכוניות רבות אחרות פורסמו לאחרונה נתונים שלפיהם אחוזי הגיוס גבוהים מאוד (למעלה מ־50%), בישיבת מערבא מצליחים הרבה יותר בשילוב התלמידים בעולם הישיבות, ושיעור הבחורים שאינם ממשיכים לישיבה גדולה הוא אפסי. קמפוס הישיבה קמפוס הישיבה רחב־ידיים וכולל מבנה מרכזי לבית המדרש ולכיתות הלימוד, וכן מבנה נפרד ומעוצב המשמש כפנימייה. בשטח הקמפוס מצויים גם מגרשי ספורט ואזורי גן מטופחים. הקמת הקמפוס נועדה, בין היתר, ליישם את העיקרון התלמודי שלפיו “דירה נאה מרחיבה דעתו של אדם”. במקביל, נבנה בניין חדש לחדר האוכל, המתוכנן לשמש גם כחדר ייעודי לפעילות ה“משמר”. בסך הכול מאופיינת הישיבה בסביבת לימוד מרווחת ומטופחת, המזכירה במבנהּ קמפוסים אקדמיים גדולים. בקמפוס הישיבה מתגוררות מספר משפחות. משמר בימי חמישי בלילה נאספים התלמידים בחדר האוכל ל“משמר”, שבמהלכו עורכים מדי שבוע מספר בחורים סיומים על מסכתות ועל סדרי משניות שלמדו מחוץ לסדרי הישיבה שגם כך ידועה בעומס הלימודי וברמה הגבוהה. לאחר מכן נערכות הגרלות על המבצעים השבועיים, ובהמשך מוסר הרב חייט שיחת מוסר. בסיום שרים התלמידים שירים (לרוב שירי נשמה), לעיתים לאור נרות, כשהרב חייט מלווה בגיטרה. לעיתים משתתף גם זמר או מלחין אורח. קישורים חיצוניים אתר האינטרנט הרשמי של ישיבת מערבא המוסד שכובש את טבלת המוסדות המצטיינים בבגרויות? ישיבה ממודיעין עילית יאיר אטינגר, רק ארבע ישיבות מאפשרות לימודי תורה בשילוב תעודת בגרות, באתר הארץ, 30 בדצמבר 2005 ישיבת מערבא (מתתיהו), דף שער בספרייה הלאומית אודות הישיבה באתר "לשם" הערות שוליים